recursal/SuperWikiNEXT-32B huggingface dataset:
**மாத்தளை கணேஸ்வரா வித்தியாலயம்** இலங்கையில் மாத்தளை நகரில் இருந்து 20 கிலோமீட்டர் தொலைவில் உள்ள தம்பலகல என்னுமிடத்தில் ஆங்கிலேயர் ஆட்சிக் காலத்தில் உருவாக்கப்பட்ட பாடசாலையாகும். பாடசாலை உருவாகிய காலத்தை அறுதியாகக் கூறமுடியாவிட்டாலும் இது ஏறத்தாழ 1920 ஆண்டளவில் உருவாகப்பட்டதாக நம்பப்படுகின்றபோதிலும் சிலர் அக்காலத்திற்கு முன்னேரே இந்தப்பாடசாலை உருவாகிவிட்டதாகக் கூறுகின்றனர். ஆரம்பத்தில் தேயிலைக் கொழுந்து சேகரிக்கும் இடமாக இருந்த கட்டிடம் பின்னர் ஆங்கிலேயரினால் பிட்டகந்த இலக்கம் 01 தமிழ் மகாவித்தியாலயம் என்ற பெயருடன் ஆரம்பிக்கப்பட்டது. 1920 ஆம் ஆண்டில் சின்னத்தம்பி ஆசிரியரின் கீழ் 30 மாணவர்கள் கல்வி கற்றனர். 1950 ஆம் ஆண்டளவில் பிட்டகந்தையில் பிட்டகந்த இலக்கம் 02 தமிழ் மகாவித்தியாலயம் என்ற ஓர் பாடசாலையும் உதயமாகியது. இக்காலப்பகுதியில் ஓரே ஆசிரியர்களே இரண்டு பாடசாலையிலும் கல்விகற்பித்தனர். பிட்டகந்த இலக்கம் 01 தமிழ் மகாவித்தியாலயத்தில் காலை 8:00 மதியம் 12:00 மணிவரையும் பின்னர் பிட்டகந்த இலக்கம் 02 தமிழ் வித்தியாலயத்தில் பிற்பகல் 1 மணிமுதல் 4 மணிவரை கற்பித்தல்கள் நடைபெற்றன.

1987, 1988 காலப்பகுதியில் ஆசிரியர்கள் எண்ணிக்கை அதிகரிக்கப்பட்டது. 1997 ஆம் ஆண்டளவில் சீடா திட்டம் மூலம் மாடிக்கட்டடம் அமைத்துக் கொடுக்கப்பட்டது. 2007 ஆம் ஆண்டுப்படி இப்பாடசாலை 14 ஆசிரியர்களையும் 200 மாணவர்களையும் கொண்டுள்ளது.

உசாத்துணை
---------

1. ஞாயிறு தினக்குரல் மாணவர் இதழ் பரிசு, 24 ஜூன், 2007
காற்றைக் கையாளும் இயந்திரம்; இங்கு காற்றோட்டம் வலமிருந்து இடமாக உள்ளது, காகைஅ உறுப்புகளுள் சில  

1 – வெளியேற்றும் குழல்  

2 – விசிறியறை  

3 – அதிர்வு பிரிப்பி ('flex joint')  

4 – வெப்பமூட்டும்/குளிரூட்டும் சுருள்  

5 – வடிகட்டும் பிரிவு  

6 – காற்றுக் கலப்பி குழல் (வெளிப்புறக் காற்று + சுற்றிக்கொண்டிருக்கும் காற்று
கூரைமேலுள்ள காற்று இயந்திரம் or RTU
**காற்று கையாளும் இயந்திரம்**, அல்லது **காற்றைக் கையாளும் அலகு** பெரும்பாலும்(AHU - Air Handling Unit) என சுருக்கமாக ஆங்கிலத்தில் அறியப்படும், இந்த இயந்திரமானது காற்றினை வெப்பமூட்டும், ஈரப்படுத்தும், கட்டுப்படுத்தும் (HVAC) சாதனமாகும்.

இந்த இயந்திரமானது பொதுவாக ஒரு காற்றூதி, வெப்பமூட்டும் அல்லது ஈரப்படுத்தும் உறுப்புகள், வடிகட்டி சட்டங்கள் அல்லது அறைகள், ஒலிகுறைப்பிகள், அதிர்வுதாங்கி போன்றவற்றை உள்ளடக்கி பெரிய உலோகப் பெட்டியில் இருக்கும். காற்றைக் கையாளும் இயந்திரங்கள் பதப்படுத்தப்பட்ட காற்றினை ஒரு வெளியேற்றும்குழல் (Discharge Duct) வழியாக கட்டிடத்திற்கு விநியோகிக்கிறது, பின்பு அந்தக்காற்று மற்றொரு குழல் (Admit Duct) வழியாகவே காற்றுக் கையாளும் இயந்திரத்திற்கே திரும்புகிறது. சிலநேரங்களில் *காகைஅலகிலிருந்து(AHU)* காற்று நேரடியாக வெளியேற்றப்படும் மற்றும் உள்வாங்கப்படும்.

சான்றுகள்
---------

1. ↑   *2008 ASHRAE handbook : heating, ventilating, and air-conditioning systems and equipment* (Inch-Pound ). Atlanta, Ga.: ASHRAE American Society of Heating, Refrigerating and Air-Conditioning Engineers. 2008. பன்னாட்டுத் தரப்புத்தக எண்:9781933742335.
2. ↑   *Carrier Design Manual part 2: Air Distribution* (1974 tenth ). Carrier Corporation. 1960.
கோபால்ட்t-60 குளிகை
**1962 மெக்சிகோ நகர கதிர்வீச்சு விபத்து** (*1962 Mexico City radiation accident*) 1962 ஆம் ஆண்டு மார்ச்சு-ஆகத்து மாத காலப்பகுதியில் நிகழ்ந்தது. ஒரு பத்து வயது சிறுவன் வீட்டிற்கு பாதுகாப்பற்ற முறையில் வைக்கப்பட்டிருந்த தொழில்துறை கதிர்வீச்சு மூலப்பொருளை எடுத்துச் சென்றபோது இவ்விபத்து நிகழ்ந்தது. சரியான பாதுகாப்புக் கட்டுப்பாட்டில் இல்லாததால் கொண்டு செல்லப்பட்ட தொழிற்துறை கதிர்வீச்சு கோபால்ட்-60 குளிகையிலிருந்து வெளிப்பட்ட கதிவீச்சால் நான்கு பேர் இறந்தனர். பல நாட்கள் சிறுவன் அக்குளிகையை தனது சட்டைப் பையில் வைத்திருந்தான். பின்னர் அதை மெக்சிகோ நகரத்தில் உள்ள தனது வீட்டின் சமையலறை அலமாறியில் வைத்துவிட்டான்.

மார்ச்சு மாதம் 21 அன்று குளிகையைப் பெற்ற பின்னர், சிறுவன் 38 நாட்களுக்குப் பிறகு ஏப்ரல் மாதம் 29 அன்று இறந்தார். அடுத்ததாக சூலை மாதம் 10 ஆம் தேதி சிறுவனின் தாயார் இறந்தார். தொடர்ந்து ஆகத்து மாதம் 18 அன்று சிறுவனின் இரண்டு வயது தங்கையும் அக்டோபர் மாதம் 15 அன்று சிறுவனின் பாட்டியும் இறந்தார்கள். சிறுவனின் தந்தையும் கணிசமான அளவு கதிர்வீச்சைப் பெற்றார் என்றாலும் அவர் உயிர் தப்பினார். வேறு ஐந்து நபர்களும் கணிசமான அளவு கதிர்வீச்சைப் பெற்றிருந்தனர்.

மேற்கோள்கள்
-----------

1. ↑  International Journal of Radiation Biology, 1998, vol. 73, no. 4, p.437 Online:  பரணிடப்பட்டது 2014-10-06 at the வந்தவழி இயந்திரம்
2. ↑  Johnston, Wm. Robert. "Mexico City orphaned source, 1962". *Database of radiological incidents and related events – Johnston's Archive*. 25 December 2016 அன்று பார்க்கப்பட்டது.
3. ↑  Ortiz, P.; Oresegun, M.; Wheatley, J. (2002). "Lessons from major radiation accidents". *Safety* **21-1**.
4. ↑  Smith, H. (1983). "Dose-effect relationships for early response to total body irradiation". *Journal of the Society for Radiological Protection* **3:5–10** (3): 5–10. doi:10.1088/0260-2814/3/3/001. Bibcode: 1983JSRP....3....5S.
5. ↑  Planning the Medical Response to Radiological Accidents p. 16.
காற்றெதிர்த் தீவுகள் உடன் குழப்பிக் கொள்ளாதீர்கள்.
காற்றெதிர் அண்டிலிசின் நிலப்படம்
**லீவர்டு அண்டிலிசு**  (*Leeward Antilles*, டச்சு: Benedenwindse Eilanden) அல்லது **காற்றெதிர் அண்டிலிசு** அல்லது **வளிமறைவு அண்டிலிசு** கரிபியனிலுள்ள சில தீவுகள் ஆகும். குறிப்பாக, சிறிய அண்டிலிசின் தெற்கத்தியத் தீவுகளாகும். இவை கரிபியக் கடலின் தென்கிழக்கு விளிம்பில் தென் அமெரிக்க தலைநிலத்தின் வெனிசுவேலாக் கடற்கரையின் வடக்கே உள்ளன. காற்றெதிர் அண்டிலிசு தீவுகள் சிறிய அண்டிலிசு தீவுக் குழுவின் அங்கமாக இருந்தபோதும் இதனுடன் அதே சிறிய அண்டிலிசின் அங்கமாக வடகிழக்கிலுள்ள காற்றெதிர் தீவுகளுடன் குழப்பிக் கொள்ளக்கூடாது. 

எரிமலைச் செயற்பாடில்லாத பகுதியில், காற்றெதிர் அண்டிலிசு தீவு வளைவு கரிபியன் புவித்தட்டின் சிதைந்த தெற்கு விளிம்பில் அமைந்துள்ளது. இவை தென் அமெரிக்கப் புவித்தட்டின் கீழ் கரிபியன் புவித்தட்டு கீழமிழ்தலால் உருவானவை. அண்மைய ஆய்வுகளின்படி காற்றெதிர் அண்டிலிசு தென் அமெரிக்காவுடன் கூடுகின்றது.

தீவுகள்
-------

காற்றெதிர் அண்டிலிசின் அங்கமாக உள்ளத் தீவுகள் (தோராயமாக மேற்கிலிருந்து கிழக்காக):

* ஏபிசி தீவுகள் (அனைத்தும் நெதர்லாந்து இராச்சியத்தை சேர்ந்தவை):


| ஆட்புலம் |
| --- |
| தலைநகரம் | நாணயம் | மொழி | நிர்வாக மாநிலம் | வலயம் | குறிப்புகள் |
|  அரூபா | ஒரானியெசுத்தாடு | அருபன் பிளோரின் | டச்சு மொழி |  நெதர்லாந்து | கரிபியன் |  |
|  குராசோ | வில்லெம்ஸ்டாடு | நெதர்லாந்து அண்டிலிய கில்டர் | டச்சு மொழி |  நெதர்லாந்து | கரிபியன் |  கிளைன் குராசோ உட்பட  |
|  பொனெய்ர் | Kralendijk | அமெரிக்க டாலர் | டச்சு மொழி |  நெதர்லாந்து | கரிபியன் |  கிளைன் பொனைய்ர் உட்பட  |
|

* வார்ப்புரு:நாட்டுத் தகவல் Federal Dependencies of Venezuela:
	+ லாசு அவெசு
	+ லாசு ரோகெசு
	+ லா ஓர்சிலா
	+ லா பிளான்குல்லா
	+ லாசு எர்மனோசு
	+ லாசு டெச்ட்டிகோசு
**மத்வேய் மத்வெயேவிச் கூசெவ்** (*Matvey Matveyevich Gusev*, உருசியம்: Матве́й Матве́евич Гу́сев, நவம்பர் 28 [யூ.நா. நவம்பர் 16] 1826 - ஏப்ரல் 22 [யூ.நா. ஏப்ரல் 10] 1866) ஓர் உருசிய வானியலாளர் ஆவார். இவர் புல்கொவோ வான்காணகத்தில் 1850 முதல் 1852 வரை பணிபுரிந்தார். பின்னர் வில்னியசு வான்காணகத்தில் பணியாற்றினார்.

இவர் 1860 இல் உருசிய மொழியில் *Vestnik matematicheskikh nauk* (Вестник математических наук) எனும் முதல் அறிவியல் இதழைத் தொடங்கினார். இது கணிதவியல், இயற்பியல் ஆய்வுகளை வெளியிட்டது:. இவர் 1865 இல் வில்னியசு வான்காணக இயக்குநரானார்.

இவர்தான் நிலாவின் கோள வடிவமின்மையை முதன்முதலில் நிறுவினார். இவர் நில்ல புவியை நோக்கி நீண்டிருப்பதைக் கூறினார். இவர் வானியலில் ஒளிப்பட முறையைப் பயன்படுத்திய முன்னோடிகளில் ஒருவர் ஆவார்.இவர் வில்னியசு வான்காணகத்தில் இருக்கும்போது நிலாவையும் சூரியனையும் சூரியக் கரும்புள்ளிகளையும் ஒளிப்படம் எடுத்தார். 

இவர் 1866 இல் செருமனியில் உள்ள பெர்லினில் இறந்தார். செவ்வாயின் ஒரு மொத்தல் குழிப்பள்ளம் இவரது நினைவாக குசேவ் குழிப்பள்ளம் எனப் பெயர் இடப்பட்டுள்ளது. செவ்வாயின் தேட்ட ஊர்தியாகிய 'இசுபிரிட்' இறங்கிய இடமாகியதால் பெயர் பெற்றது'.

மேற்கோள்கள்
-----------

1. ↑  Great Soviet Encyclopedia article on Gusev பரணிடப்பட்டது 2012-05-30 at Archive.today
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருமூல நாயனார் ஞானம்** |

**திருமூல நாயனார் ஞானம்** என்பது ஒரு சிறிய நூல். இது சித்தர் பாடல்கள் என்னும் தொகுப்பு நூலில் உள்ளது.  திருமந்திரம் பாடிய திருமூலர் வேறு. இவர் வேறு. ஞானம் பாடிவர் பிற்காலச் சித்தர். திருமந்திரம் பாடியவர் முற்காலச் சித்தர் திருமூல நாயனார் ஞானம் என்னும் நூலில் 11 பாடல்கள் மட்டுமே உள்ளன. அவை விருத்தம் என்னும் யாப்பு வகையில் அமைந்த பாடல்கள். பதிப்பில் காணப்படும் பாடல்களில் சில மூன்று அடிகள் கொண்டுள்ளன. காரணம் விளங்கவில்லை. விருத்த யாப்பில் நான்கு அடிகள் இருக்கவேண்டும்.

பாடல் எடுத்துக்காட்டு
---------------------

அடியாகி அண்டர் அண்டத்து அப்பால் ஆகி 

அகாரம் எனும் எழுத்ததுவே பாதமாகி
முடியாகி நடுவாகி மூலம் தன்னில் 

முப்பொருளும் தானாகி முதலுமாகிப்
படியாய் முப்பாழற்றுப் படிக்கும் அப்பால் 

படி கடந்த பரஞ்சோதிப் பதியும் ஆகி
அடியாகும் மூலம் அதே அகாரமாகி 

அவன் அவளாய் நின்ற நிலை அணுவதாமே
விளக்கம்
இறைவன் அண்டத்ததின் அடிவேராக இருக்கிறான்.   

அண்டத்துக்கு அப்பாலும் அவனே இருக்கிறான்.   

அகர எழுத்துப் பாதமாக இருக்கிறான்.   

தோற்றம், வளர்ச்சி, அழிவு நிலைகளில் இருக்கும் முப்பொருளும் தனாகவே இருக்கிறான்.   

முதல், முன்னேறும் படிகள், இருள் ஒளி இரண்டுமில்லா வெளி என்னும் மூன்று பாழ்நிலை வடிவங்களாகவும் இருக்கிறான்.   

மூன்று பாழ்நிலை வடிவங்கள் இல்லாதவனாகவும் இருக்கிறான்.   

மூன்று படிநிலைகளைக் கடந்த பரஞ்சோதி இருப்பாகவும் இருக்கிறான்.   

அடி, மூலம் என்பவையே அகரம்.   

அவன், அவள் என்னும் அணு நிலையில் இருக்கிறான். 

இது திருமூல நாயனார் காட்டும் ஞானம்.

மேற்கோள்
--------

1. ↑  சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 திருமூல நாயனார் ஞானம், நூல் பக்கம் 308
**ந்** (About this soundந் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்தோராவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "நகர மெய்" அல்லது "நகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இந்தன்னா" என வழங்குவர். தனி மெய்களாக நிற்கும்போது **ந்**, **ன்** என்பவற்றிடையே ஒலிப்பு வேறுபாடு தெளிவாக உள்ளது. எனினும் இவ்விரண்டு எழுத்துகளுடனும் உயிர்கள் சேர்ந்து உருவாகும் இவ்வெழுத்துகளின் ஒத்த உயிர்மெய்களிடையே ஒலிப்பு வேறுபாடு இல்லை. இதனால் இவ்விரு எழுத்துகளையும் முறையே *நகரம்*, என்றும் *னகரம்* என்றும் எழுத்தில் வேறுபாடு காட்ட முடிந்தாலும், சொல்லும்போது ஒலிப்பு வேறுபாடு இருக்காது. இதனால் இவற்றை வேறுபடுத்திக் குறிப்பிட வேண்டியபோது அவற்றுக்கு முன்வரும் எழுத்துகளைக் குறித்து **ன்** ஐ *றன்னகரம்*(ற+னகரம்-றகரத்தை அடுத்து வரும் னகரம் என்றும் **ந்** ஐத் *தந்நகரம்*(த+நகரம்-தகரத்தை அடுத்து வரும் நகரம்) என்றும் குறிப்பிடப்படுவது வழக்கம்.

"ந்" இன் வகைப்பாடு
------------------

தமிழ் எழுத்துக்களின் உள்ள உயிரெழுத்து, மெய்யெழுத்து என்னும் இரண்டு வகைகளில் **ந்** மெய்யெழுத்து வகையைச் சேர்ந்தது. மெய்யெழுத்துக்கள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துக்களில் மெய்யெழுத்துக்கள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ந்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துக்கள்
---------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துக்களை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **த்**, **ந்** என்னும் இரண்டும் நாக்கின் நுனி மேல்வாய்ப் பல்லின் அடியைப் பொருந்த உருவாவதால் **த்**, **ந்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புக்கள்
-------------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**பெரும் விளையாட்டு** (The Great Game) என்பது ஓர் அரசியல் மற்றும் தூதரகப் போட்டியாகும். இது பெரும்பாலான 19ஆம் நூற்றாண்டு மற்றும் ஆரம்ப 20ஆம் நூற்றாண்டு காலத்தில் பிரித்தானியப் பேரரசு மற்றும் உருசியப் பேரரசு ஆகிய இரண்டிற்கும் இடையே ஆப்கானித்தான் மற்றும் அதனை ஒட்டி நடு மற்றும் தெற்காசியாவில் அமைந்திருந்த பகுதிகளை வைத்து நடைபெற்றது. இது பாரசீகம் மற்றும் பிரித்தானிய இந்தியாவிலும் நேரடியான விளைவுகளை ஏற்படுத்தியது.

நடு ஆசியாவில் உருசியா விரிவடைந்ததன் காரணமானது இந்தியா மீது படையெடுப்பது தான் என பிரிட்டன் அஞ்சியது. பிரிட்டன் நடு ஆசியா மீது விரிவாக்கம் செய்யும் என உருசியா அஞ்சியது. இரண்டு பெரிய ஐரோப்பியப் பேரரசுகளுக்கு இடையே நம்பிக்கையின்மை மற்றும் போர்ப் பதற்றம் நிறைந்த கடினமான சூழ்நிலை நிலவியது. இந்தியாவைக் காப்பாற்றிக் கொள்ள பிரிட்டன் முயற்சித்தது. அதே நேரத்தில், நடு ஆசியாவில் தனது விரிவாக்கத்தையும் உருசியா தொடர்ந்தது. உருசிய வரலாற்றாளர்கள் கூற்றுப்படி, 1801க்கு பிறகு இந்தியா பற்றி நினைக்கவோ அல்லது திட்டமிடவோ உருசியாவுக்குச் சிறிதளவே எண்ணம் இருந்தது. இது பெரும்பாலும் பிரிட்டனின் நம்பிக்கையின்மை என்று அவர்கள் குறிப்பிடுகின்றனர். 19ஆம் நூற்றாண்டில் பல்வேறு படையெடுப்புத் திட்டங்கள் திட்டமிடப்பட்ட போதும், பிற்காலத் திட்டங்கள் செயலாக்கம் பெறவில்லை. அவற்றில் முக்கியமானவை கிரிமியப் போர் பற்றிய துகாமல் மற்றும் குருலேவ் திட்டங்கள் ஆகியவையாகும்.

ஆப்கான் அமீர் சேர் அலி தன் "நண்பர்கள்" உருசியக் கரடி மற்றும் பிரித்தானியச் சிங்கம் ஆகியவற்றுடன் இருப்பதைச் சித்தரிக்கும் ஓர் அரசியல் நையாண்டிச் சித்திரம் (1878)

உசாத்துணை
---------

1. ↑  Ewans 2004, ப. 1.
2. ↑  "The Great Game, 1856-1907: Russo-British Relations in Central and East Asia | Reviews in History". *reviews.history.ac.uk* (ஆங்கிலம்). 2021-08-09 அன்று பார்க்கப்பட்டது.
3. ↑  Jelavich, Barbara (1974). *St. Petersburg and Moscow : Tsarist and Soviet foreign policy, 1814-1974*. Bloomington: Indiana University Press. பக். 200–201. பன்னாட்டுத் தரப்புத்தக எண்:0-253-35050-6. இணையக் கணினி நூலக மையம்:796911. .
4. ↑  Korbel, Josef (1966). *Danger in Kashmir*. Princeton, N.J.. பக். 277. பன்னாட்டுத் தரப்புத்தக எண்:978-1-4008-7523-8. இணையக் கணினி நூலக மையம்:927444240. .
**ஜிகோஸ்போரோ** என்பது பல பூஞ்சை மற்றும் புரோட்டீஸின் வாழ்க்கைச் சுழற்சியில் ஒரு இருமுனை இனப்பெருக்கம் ஆகும். ஜியோபோஸ்போர்ஸ் ஹலோலோட் செல்கள் அணுக்கரு இணைப்பினால் உருவாக்கப்படுகின்றன. பூஞ்சைக்குள், ஜிகோஸ்போரோரேஸ் ஜிகோஸ்போராங்கியாவில் தனித்துவமான வளரும் கட்டமைப்புகள் இணைந்த பிறகு, அதே இடங்களில் (ஹோமோத்தலிக் பூஞ்சைகளில்) அல்லது வேறுபட்ட இனச்சேர்க்கை வகைகளில் (ஹீடெத்தோதலி பூஞ்சைகளில்) இருந்து, மற்றும் கிளமடைஸ்போர்ஸ் இருக்கலாம். பல யூகாரியோடிக் ஆல்க்களில், க்ளோரோப்ட்டாவின் பல இனங்கள் உட்பட, ஜிகோஸ்போர்ஸ் வெவ்வேறு இனச்சேர்க்கை வகைகளின் ஒற்றைவரிசைப் பிம்பங்களின் இணைப்பினால் உருவாகின்றன.

ஒரு ஜிக்சோஸ்போர் செயலற்ற நிலையில் உள்ளது, அதே நேரத்தில் சுற்றுச்சூழல் குறிப்புகள், அதாவது ஒளி, ஈரப்பதம், வெப்பம் அல்லது தாவரங்கள் மூலம் சுரக்கும் இரசாயனங்கள் போன்றவை காத்திருக்கின்றன. சுற்றுச்சூழல் சாதகமானதாக இருக்கும் போது, ஜிகுஸ்பூரெர் கோமினேட்ஸ், ஒடுக்கற்பிரிவு ஏற்படுகிறது, மேலும் ஹாலிலோடின் டெஸ்ட் செல்கள் வெளியிடப்படுகின்றன.

IN பூஞ்சை, ஒரு sporangium ஒரு sporangiophore இறுதியில் உற்பத்தி செய்யப்படும் என்று வித்திகளை. Zygospores ஐ உருவாக்கும் ஒரு பூஞ்சை zygomycete என்று அழைக்கப்படுகிறது, இது வர்க்கம் இந்த பரிணாம வளர்ச்சியால் வகைப்படுத்தப்படுகிறது என்பதைக் குறிக்கிறது.

குறிப்புகள்
-----------

வெளி இணைப்புகள்
---------------

* Definition of zygospore
* A more detailed description of a zygospore
**தோலகட்டி சுவாமி** என அழைக்கப்பட்ட வணக்கத்திற்குரிய **ப. அ. தோமசு அடிகள்** (*B. A. Thomas*, 7 மார்ச் 1886 - 26 சனவரி 1964) செபமாலை துறவற சபையை ஆரம்பித்தவர். ஆசியாவிலேயே முதல் தியான யோகசபையான செபமாலைத்தாசர் சபையை தோலகட்டி என்ற இடத்தில் ஆரம்பித்தவர். கத்தோலிக்கத் திருச்சபையில் புனிதர் நிலைக்கு உயர்த்தப்படுவதற்கு ஆரம்ப நிலையான இறை ஊழியர் என்ற நிலையை திருச்சபையின் உயர் பீடத்தில் இருந்து பெற்றவர்.

வாழ்க்கைக் குறிப்பு
-------------------

இலங்கையின் யாழ்ப்பாண நகரில் பாண்டியன்தாழ்வு என்ற ஊரில் பஸ்தியாம்பிள்ளை, லூயிசு அம்மாள் ஆகியோருக்குப் பிறந்தவர் தோமசு அடிகளார். தந்தை பஸ்தியாம்பிள்ளை பாண்டியன்தாழ்வில் அமைந்துள்ள புனித அன்னம்மாள் ஆலயத்தை நிறுவியவர். தோமசு அடிகள் யாழ்ப்பாணம் சம்பத்தரிசியார் கல்லூரியில் கல்வி கற்றார். யாழ்ப்பாண நகரில் பிரபலமான புனித மடுத்தினார் குருமடத்தில் சேர்ந்து இறைப்பணியில் ஈடுபட்டார். ஆங்கிலம், இலத்தீன், தமிழ் மொழிகளில் தேர்ச்சி பெற்றார். 1912 சனவரி 6 இல் குருத்துவத் திருநிலைக்கு உயர்த்தப் பெற்றார்.

சம்பத்தரிசியார் கல்லூரியில் இந்து விடுதி மாணவர்களுக்கு பொறுப்பாளராக யாழ்ப்பாண ஆயராக இருந்த அல்பிரட் கியோமர் அவர்களினால் நியமிக்கப்பட்டார். தோமசு அடிகளின் வாழ்வினால் கவரப்பட்ட பல இந்து மாணவர்கள் கத்தோலிக்கர்களாக மதம் மாறினார்கள்.

தோலகட்டி ஆசிரமம்
----------------

முதலாம் உலகப் போரின் பின்னரான காலகட்டத்தில் இறை பக்தியும் மனித நேயமும் பல உலக நாடுகளில் வற்றியிருந்த காலத்தில், திருத்தந்தை பதினொராம் பத்திநாதர் 1926 பெப்ரவரி 8இல் "திருச்சபை சார்ந்த மறை உண்மை" (*Rerum Ecclesiae*) என்ற புகழ்மிக்க சுற்றுமடலை வெளியிட்டார். இச்சுற்றுமடலில் அவர் மறைபரப்பணி நாடுகளில் மௌன தியான துறவறச்சபைகளின் அவசியத்தை வலியுறுத்தியிருந்தார். இதன் ஒரு செயல்திட்டமாக, யாழ்ப்பாண ஆயர் கியோமரின் பணிப்பில், தோமசு அடிகள், 1928 பெப்ரவரி 2ல் ஆறு தியானயோக சாதகர்களுடன் வடமராட்சியில் வசாவிளான் என்ற இடத்தில் தோலகட்டி செபமாலைத்தாசர் மௌன சபையை ஆரம்பித்தார். இச்சபைக்குத் தற்போது இலங்கையில் கொச்சிக்கடை, யாழ்ப்பாணம், வவுனியா, கண்டி ஆகிய இடங்களில் நான்கு ஆச்சிரமங்களும், இந்தியாவில் பதினொரு ஆச்சிரமங்களும் உள்ளன. செபமாலைக் கன்னியருக்கும் துறவு சபை ஒன்றை 1948 ஆகத்து 22 ஆம் நாள் ஆரம்பித்தார்.

தோமசு அடிகளின் இறப்பின் பின்பு இலங்கை கத்தோலிக்கத் திருச்சபை இவரைப் புனிதராக்கும் நிலைக்கு 1984ம்ஆண்டில் பரிந்துரைத்தார்கள். ஈழப்போர்க் காலத்தில் அடிகளின் சமாதி தோலகட்டியில் அதியுயர் பாதுகாப்பு வலயத்தில் இருந்தமையால் அரசாங்கத்தின் அனுமதியுடன், 2004 மார்ச் 8ஆம் நாள் அவருடைய உடல் அங்கிருந்து எடுக்கப்பட்டு, யாழ்ப்பாணம் அருள் ஆச்சிரமத்தில் அடக்கம் செய்யப்பட்டது.

மேற்கோள்கள்
-----------

1. 1 2 3 4 5  "தவத்திரு தோமஸ் அடிகளார்". TCNL - The first Tamil Catholic website of Sri Lanka. 2015-10-16 அன்று மூலம் பரணிடப்பட்டது. 29 ஆகத்து 2015 அன்று பார்க்கப்பட்டது.
2. ↑  ம. டொன் பொஸ்கோ (26 சனவரி 20114). "ஆசியாவின் உதயசூரியன் வ.அ.தோமஸ் அடிகளார்". தினகரன். 29 ஆகத்து 2015 அன்று பார்க்கப்பட்டது. Check date values in: `|date=` (உதவி)
3. ↑  "RERUM ECCLESIAE - ENCYCLICAL OF POPE PIUS XI". Libreria Editrice Vaticana. 29 ஆகத்து 2015 அன்று பார்க்கப்பட்டது.

வெளி இணைப்புகள்
---------------

* தோலகட்டி வண.தோமஸ் அடிகளாரின் 50ஆவது ஆண்டு நினைவு தினம்
**சாங்கி கடலோர பூங்கா**, சிங்கப்பூரில் உள்ள கடலோர பூங்காவாகும். 28 ஹெக்டேர் நிலப்பரப்பில் அமைந்து உள்ள இந்த பூங்கா சிங்கப்பூரின் பழமையான பகுதிகளில் ஒன்றாகும். சாங்கி முனையம் தொடங்கி சாங்கி பெர்ரி சாலை வரை சுமார் 3.3 கிலோ மீட்டார் தொலைவிற்கு இந்த பூங்கா அமைந்து இருக்கிறது.

பொழுது போக்கு அம்சங்கள்
-----------------------

வார இறுதியை கழிக்க பெரும்பாலும் சிங்கப்பூரர்கள் இந்த கடற்கரையை நாடுகிறார்கள். இராத்தங்கல் சிற்றுலா, உல்லாசப் பயணங்கள், மற்றும் சூரிய உதயம், அஸ்தமனம் போன்றவற்றை காணவும் இங்கு வருகின்றனர். இங்க உள்ள சாங்கி கிராமம் மற்றும் பிஸ்ட்ரோ@சாங்கி போன்ற இடங்களின் உணவு வகைகளை சுவைப்பதற்கும் இங்கு வருகின்றனர்.

இங்கு செல்ல
-----------

சாங்கி கடலோர பூங்காவிற்கு செல்ல எஸ்.பி.எஸ் போக்குவரத்து கழகத்தின் சேவை எண் 9, 19 ,89 ஆகிய பேருந்துகளில் பயணிக்கலாம். இந்த பேருந்துகளை எடுப்போர் நிகோல் டிரைவ் பேருந்து நிறுத்தத்தில் இறங்க வேண்டும். மற்ற சேவை என்கலான 2, 29, 59 , 109 போன்றவற்றை எடுப்போர் சாங்கி கிராமத்தில் இறங்கி ஐந்து நிமிடத்தில் நடந்து இந்த கடற்கரையை அடையலாம்.

கடற்குதிரை கண்காணிப்பு திட்டம்
------------------------------

2009 ஆம் ஆண்டு மே மாதம் முதல், தேசிய பல்லுயிர்மக் கழகம், தேசிய பூங்கா வாரியம் ஆகியவற்றின் தொண்டூழியர்கள் இணைந்து இங்கு கடல் குதிரையின் வாழ்வாதாரத்தைப் பற்றி ஆராய்ச்சி மேற்கொள்கின்றனர். கடற்குதிரை பாதுகாப்பு திட்டத்தின் கீழ இங்கு அவற்றின் எண்ணிக்கை , வளர்ச்சி மற்றும் குழாய்மீன்கள் பற்றியும் ஆராய்ச்சி நடைபெறுகிறது.

மேலும் பார்க்க
--------------

* சாங்கி
* சாங்கி பலகை நடை
* சாங்கி கிராமம்

வெளி இணைப்புகள்
---------------

* தேசிய பூங்கா வாரியம் பரணிடப்பட்டது 2011-09-26 at the வந்தவழி இயந்திரம்
* Satellite கூகுள் வரைபடம்
**பெரும்பற்றப்புலியூர் நம்பி** என்பவர் திருவாலவாயுடையார் திருவிளையாடற் புராணம் எனும் சைவ நூலை இயற்றிய ஆசிரியராவார். இவர் 13 ஆம் நூற்றாண்டில் வாழ்ந்த சைவப் புலவர். இந்நூலே திருவிளையாடற் புராணத்தின் முதல் நூலாகும்.

திருவாலவாயுடையார் திருவிளையாடற் புராணம்
---------------------------------------

உத்தரமகாபுராணம் எனும் வடமொழியில் சிவபெருமானைப் பற்றிய கதைகள் கூறப்பட்டிருந்தன. அவற்றில் சாரசமுச்சயம் எனும் பகுதியிலிருந்து 64 திருவிளையாடல்களை தமிழுக்குத் தந்தார் பெரும்பற்றப்புலியூர் நம்பி.

சிறப்பு
-------

இவருடைய புராணக் கதைகளில் சில கலித்தொகை, பரிபாடல் முதலான நூல்களிலும் காணப்படுகின்றன. ஆழ்வார்களும், நாயன்மார்களும் கூடப் புராணக் கதைகளைத் தம் பாடல்களில் குறிப்பிட்டுள்ளனர். எனினும் அவற்றில் கதைத் துணுக்கிகளே உள்ளன. இந்தப் பெருபற்றப்புலியூர் நம்பிதான் முதன்முதலாகப் பல கதைகளின் தொகுப்பாகப் 'புராணம்' என்னும் நூலை உருவாக்கினார். மாபுராணம், பூதபுராணம் என்னும் பெயரில் இடைச்சங்க காடத்து நூல்களாகக் காட்டப்பட்டுள்ள நூல்கள் இலக்கண நூல்கள்.

இந்த நம்பியின் ஊரான பெரும்பற்றப்புலியூர் செல்லிநாட்டில் இதுந்தது. இது சங்ககாலத்துச் செல்லூர்.

நம்பி
-----

இவருக்கு முன்னர் நம்பி என்னும் பெயர் கொண்ட சிலர் இருந்தனர். 

* நம்பியாண்டார் நம்பி — பொ.ஊ. 10 ஆம் நூற்றாண்டு.
* மதுரை மீனாட்சியம்மன் கோபுரத்தைக் கட்டினார். இவர் பொ.ஊ. காலம் 1227

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 186.
2. ↑  திருப்புத்தூர்ச் சிவாலயத்தின் தெற்கு மதிலில் உள்ள கல்வெட்டு ஒன்று 1267 ஆம் ஆண்டு அரியணை ஏறிய மாறவர்மன் குலசேகர பாண்டியனில் 16 ஆட்சி ஆண்டினது. இவ்வூர்க் கோயில் அர்ச்சகன் 'பெரும்பற்றப்புலியூர் நம்பி' என்பவனுக்கு இந்தப் பாண்டியன் நிலம் அளித்த செய்தி இந்தக் கல்வெட்டில் உள்ளது. இந்த நம்பி நம்பி திருவிளையாடல் எனப் போற்றப்படும் சிவனது கதைகளைத் தொகுத்துப் புராணமாகப் பாடியவர்.
3. ↑  சகம் 1150
4. ↑  
கன்னலும் செந்நெலும் சூழ் செல்லிநாடன் கவுணியன் கொன்  

நன்னர்கள் எண்ணிய ஆனந்தத் தாண்டவ நம்பி கற்பாள்  

தென்னவர் போற்றிய அங்கயற்கண் அம்மை செல்வி திருச்  

சன்னிதிக் கோபுரம் கட்டினான் தன்மம் தழைக்க என்றே. (பழைய தனிப்பாடல்)
**குத்துக்கல் வலசை அழகிய நாச்சியாரம்மன் கோயில்** தமிழ்நாட்டில் திருநெல்வேலி மாவட்டம், குத்துக்கல் வலசை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகு நாச்சியாரம்மன் சன்னதியும், பேச்சியம்மன், பைரவர், நவநீத கிருஷ்ணன், நாகர்-6 உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. வைகாசி மாதம் கொடை விழா முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆலந்தூர் மிசா. ம. ஆபிரகாம்** என்பவர் தமிழகத்தின் முன்னாள் ஆலந்தூர் திமுக சட்ட மன்ற உறுப்பினர். இவர் ஆலந்தூரில் 18- 10- 1935 இல் பிறந்தவர். இவர் எஸ்.எஸ்.எல்.சி. வரை படித்துள்ளார். இவருக்கு ம. எலிசபெத் என்ற மனைவி உள்ளார். 

1984-ல் இவர் தமிழ்நாடு சட்டமன்றத்துக்கு உறுப்பினராகத் தேர்ந்தெடுக்கபட்டவராவார்.

இளமை பருவம்
-----------

இவர் தனது பள்ளிப் படிப்பைச் சென்னை சைதாபேட்டையில் உள்ள மாந்தோப்பு பள்ளியில் தொடங்கினார். பள்ளியில் படிக்கும் பருவத்திலிருந்தே தந்தை பெரியார் மீதுள்ள ஈர்ப்பின் காரணமாக அவரது கூட்டங்களில் கலந்துகொள்வர்

அரசியல் வாழ்க்கை
----------------

இவர் 1984 ஆம் ஆண்டு சட்டசபை தேர்தலின் போதுபோட்டியிட்டு ஆலந்தூர் தொகுதியில் வெற்றிபெற்றார். திமுகவில் இவர் தொடர்ந்து 25 ஆண்டுகள் ஆலந்தூர் நகரச் செயலாளராக பணியாற்றியவர். 

தி.மு.க நடத்திய போரட்டகளில் முன்னின்று நடத்தி கைதாகி பலகாலம் சிறையில் இருந்தார். நெருக்கடி நிலைமை எனப்படும் மிசா (Maintenance of Internal Security Act) சட்டத்தில் கைதாகி ஓர் ஆண்டு சிறையில் இருந்தார்.

நவோதயா பள்ளிகள் தமிழ்நாட்டில் துவக்குவதை எதிர்த்து 1986 ஆம் ஆண்டு தமிழகத்தில் போராட்டம் தீவிரமடைந்தது. இந்தப் போராட்டத்தின் விளைவாக 10 திமுக சட்டமன்ற உறுப்பினர்களின் பதவிகளை சபாநாயகராக இருந்த பிஎச் பாண்டியன் ரத்து செய்தார். அதில் ஆலந்தூர் ஆபிரகாமும் ஒருவர்.

இறப்பு
------

இலங்கை தமிழர்களுக்கு ஆதரவாக மேடையில் உரையாற்றிக்கொண்டிருந்தபோது மாரடைப்பு ஏற்பட்டு இறந்தார்

நினைவுச் சின்னம்
----------------

கிண்டி - சைதாபேட்டையில் இடையே உள்ள ஆலந்தூர் சாலையில் உள்ள மேம் பாலத்திற்கு இவரது பெயர்சூட்டப்பட்டுள்ளது. சென்னை நங்கநல்லூரில் ஆபிரகாமின் மார்பளவு சிலை அமைக்கப்பட்டுள்ளது சென்னை காந்தி மண்டபத்தில் மொழிப்போர் தியாகிகளுக்கு வைக்கப்பட்டுள்ள புகைப்படத்தில் ஆலந்தூர் ஆபிரகாமின் நிழற்படமும் இடம்பெற்றுள்ளது.

மேற்கோள்கள்
-----------

1. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2017-11-22 அன்று பார்க்கப்பட்டது.
**விஜிபி யூனிவர்சல் கிங்டம்** (***VGP Universal Kingdom***) என்பது தமிழ்நாட்டின் சென்னையில், கிழக்குக் கடற்கரைச் சாலையில் உள்ள ஒரு பொழுதுபோக்குப் பூங்கா ஆகும். இந்தப் பூங்கா துவக்கக் காலத்தில் சிறிய சவாரிகள் வழங்கும் பூங்காவாக இருந்தது. 1997 ஆம் ஆண்டு முழு நீள கேளிக்கை பூங்காவாக 1997 ஆம் ஆண்டு மாற்றப்பட்டது. இந்தப் பூங்கா குழந்தைகள், இளைஞர்கள், பெரியவர்கள் ஆகியோருக்கு பல வேடிக்கை மற்றும் சாகச சவாரிகளை வழங்குகிறது. விஜிபி 2000 புத்தாயிரம் ஆண்டு கோபுரம், நீர் அருவிகள், பன்னீர் கோட்டை போன்றவை இங்கு உள்ள முதன்மை அம்சங்களாகும். இந்தப் பூங்கா விஜிபி குழுமத்தைச் சேர்ந்தது. இந்தக் குழுமத்தை நிறுவியவர் வி ஜி பன்னீர்தாஸ் ஆவார். இதன் மேலாண் இயக்குநர் வி.ஜி. ரவிதாஸ் ஆவார்.

மேலும் காண்க
------------

* கிழக்குக் கடற்கரைச் சாலை

மேற்கோள்கள்
-----------

1. ↑  "Bringing Disneyland to Chennai". 2013-04-04 அன்று மூலம் பரணிடப்பட்டது. 2016-09-13 அன்று பார்க்கப்பட்டது.

வெளி இணைப்புகள்
---------------

* Official website of VGP Universal Kingdom
* VGP Universal Kingdom Entry Fee, Timings, Reviews பரணிடப்பட்டது 2016-10-12 at the வந்தவழி இயந்திரம்
* A new thriller at VGP பரணிடப்பட்டது 2007-12-07 at the வந்தவழி இயந்திரம்
* VGP Extreme Stunt Show பரணிடப்பட்டது 2013-04-03 at the வந்தவழி இயந்திரம்
தொலைக்காட்சியை இயக்குவதற்கான தொலைக் கட்டுப்படுத்தி ஒன்று
**தொலைக் கட்டுப்படுத்தி** அல்லது **தொலை இயக்கி** (ஆங்கிலம்: *Remote Control*) எனப்படுவது தொலைக்காட்சிப் பெட்டி, குறுவட்டு இயக்கி போன்ற இலத்திரனியற் சாதனங்களைக் குறுகிய தூரத்திலிருந்து கட்டுப்படுத்துவதற்குப் பயன்படுத்தப்படும் இலத்திரனியற் சாதனமாகும். தொலைக் கட்டுப்படுத்தியிலிருந்து சமிக்ஞைகள் செங்கீழ்க் கதிர்கள் மூலம் அனுப்பப்படுகின்றன. இன்றைய காலத்தில் திறக்கற்றை, குரலாளுகை என்பனவற்றின் மூலமும் சமிக்ஞைகள் அனுப்பப்படுகின்றன.

தொலைக்காட்சிக்கானது
-------------------

தொலைக்காட்சியைக் கட்டுப்படுத்துவதற்கான முதல் தொலைக் கட்டுப்படுத்தி 1950ஆம் ஆண்டு கண்டுபிடிக்கப்பட்டது. அது தொலைக்காட்சியுடன் ஒரு வடம் மூலம் இணைக்கப்பட்டது. ஒரு கம்பியில்லாத் தொலைக் கட்டுப்படுத்தி 1955இல் உருவாக்கப்பட்டது. அது சூரிய மின்கலத்துக்கு ஒளியைப் பாய்ச்சுவதனூடாகச் செயற்பட்டது. ஆனால் அதனைப் பெறும் கருவியால் தொலைக் கட்டுப்படுத்தி மூலம் வழங்கப்படும் ஒளியையும் ஏனைய ஒளி முதல்களிலிருந்து வரும் ஒளியையும் வேறுபடுத்த முடியாமல் போய் விட்டது. பின்னர், மீயொலியைப் பயன்படுத்திச் சமிக்ஞைகளை அனுப்பும் செனித் ஸ்பேஸ் கொமாண்ட் என்ற தொலைக் கட்டுப்படுத்தி 1956இல் உருவாக்கப்பட்டது.

அலைபேசி வழியாக
--------------

கணினிகளைக் கட்டுப்படுத்துவதற்காக ஐ. ஓ. எசு.வில் ஐடியூன்ஸ் தொலைக் கட்டுப்படுத்தி, சோனி எரிக்சனில் தொலைக் கட்டுப்படுத்தி போன்ற மென்பொருட்கள் வழங்கப்பட்டுள்ளன. இந்த மென்பொருள்கள் திறக்கற்றை மூலமாகச் சமிக்ஞைகளை அனுப்புகின்றன. இவ்வாறான மென்பொருட்கள் மூலம் கணினியைத் தொலைவிலிருந்தே இயக்கலாம். தொலைக் கட்டுப்படுத்தி மென்பொருளின் மூலம் கணினியில் மேசையகம், ஊடக இயக்கி, மின்னணு நிகழ்த்துகை மென்பொருள் என்பனவற்றைக் கட்டுப்படுத்த முடியும்.

மருத்துவத் துறையில்
-------------------

மருத்துவர்கள் தொலைவிலிருந்தே சத்திர சிகிச்சை செய்ய தொலைக் கட்டுப்படுத்தி உதவுகிறது இங்கிலாந்தில் உள்ள சிலன் பீல்டு என்ற மருத்துவமனையில் தொலைக் கட்டுப்படுத்தியைப் பயன்படுத்தி முதன்முதலில் 70 வயதான கென்னத்து குராக்கர் என்பவருக்குத் தொலைவிலிருந்தே சத்திரசிகிச்சை செய்யப்பட்டது.

மேற்கோள்கள்
-----------

1. ↑  தொலைக் கட்டுப்படுத்திகள் எவ்வாறு வேலை செய்கின்றன (ஆங்கில மொழியில்)
2. ↑  தொலைக்காட்சித் தொலைக் கட்டுப்படுத்தியின் வரலாறு (ஆங்கில மொழியில்)
[*தொடர்பிழந்த இணைப்பு*]
3. ↑  ["1955-செனித்தின் பிளாஷ்மேடிக் தொலைக் கட்டுப்படுத்தி (ஆங்கில மொழியில்)". 2012-05-25 அன்று மூலம் பரணிடப்பட்டது. 2012-01-21 அன்று பார்க்கப்பட்டது. 1955-செனித்தின் பிளாஷ்மேடிக் தொலைக் கட்டுப்படுத்தி (ஆங்கில மொழியில்)]
4. ↑  ["செனித் ஸ்பேஸ் கொமாண்ட் (ஆங்கில மொழியில்)". 2012-01-20 அன்று மூலம் பரணிடப்பட்டது. 2012-01-21 அன்று பார்க்கப்பட்டது. செனித் ஸ்பேஸ் கொமாண்ட் (ஆங்கில மொழியில்)]
5. ↑  ஐடியூன்ஸ் தொலைக் கட்டுப்படுத்தி (ஆங்கில மொழியில்)
6. ↑  "link|date=செப்டம்பர் 2021 |bot=InternetArchiveBot" (PDF). 2012-01-05 அன்று மூலம் (PDF) பரணிடப்பட்டது. 2012-01-21 அன்று பார்க்கப்பட்டது.
7. ↑  ["ரிமோட் கண்ட்ரோல் மூலம் இருதய ஆபரேஷன் (தமிழில்)". 2010-12-02 அன்று மூலம் பரணிடப்பட்டது. 2012-01-21 அன்று பார்க்கப்பட்டது. ரிமோட் கண்ட்ரோல் மூலம் இருதய ஆபரேஷன் (தமிழில்)]
திருவக்கரியில் காணப்படும் கல்மரத்துண்டு
**திருவக்கரை கல்மரங்கள்** என்பது தமிழகத்தின் தென்னாற்காடு பகுதியிலுள்ள திருவக்கரை கிராமத்தில் காணப்படும் கல் மரங்களாகும். இக்கல்மரங்கள் பட்டையில்லாத தாவர (Psilophyton) பேரினத்தைச் சேர்ந்தவை. இவற்றை *ஜான் வாரீர்* என்ற ஆங்கிலேயர் கண்டறிந்த பின், இக்கல்மரங்களைக் காக்க வேண்டும் என்று சமூக ஆர்வலர் குரல் கொடுத்த பின் இந்திய தேசிய புவியியல் துறை 1951 இல் இவற்றுக்கு ஒரு பூங்காவை ஏற்படுத்தியது. இக்கல்மரங்கள் சங்கராபரணி ஆற்றங்கரையில் உள்ளன.

காலம்
-----

சுமார் ஒரு கோடி முன்னர் உலகத்தில் 4 பனியுகங்கள் தோன்றின. இதை குவார்ட்டர்னரி காலம் என்று கூறுவர். அப்போது ஏற்பட்ட புவியியல் மாறுபாட்டால் மரங்கள் புதைந்து படிமங்களாக மாறின. அவற்றுள் பட்டையில்லாத தாவர வகையைச் சேர்ந்த மரங்களும் அடங்கும். இப்பட்டையில்லாத தாவரங்கள் மொட்டு இலாமல் சிதில்கள் மூலமே இனப்பெருக்கம் செய்ய வல்லவை. திருவக்கரை மரங்களில் சிலவும் இந்த பேரினத்தையே சேர்ந்தவை.[1]

அதே நேரம் திருவக்கரையை அடுத்துள்ள சேதாரப்பட்டு முதலிய இடங்களில் மீன் இனத்தைச் சார்ந்த உயிரினங்கள் இறுகிக் கல்லாக மாறியுள்ளன.[2] இதனால் திருவக்கரை பகுதி ஒரு காலத்தில் கடலாக இருந்தது தெளிவு.[2] ஒரு காலத்தில் இங்கு 180 கல்மரங்கள் காணப்பட்டன. தற்போது 11 மரங்களும் 60 கலமரத்துண்டுகளுமே இங்கு காணப்படுகின்றன. மற்றவை இங்குள்ள மக்களாலும் சுற்றுலா பயணிகளாலும் மண்வெட்டிகளாலும் திருடப்பட்டுவிட்டன.

இக்கல்மரங்களில் சில பட்டையோ, கிளைகளோ, வேர்களோ காணப்படாமையால் இம்மரங்கள் கல்லாக மாறுமுன்பே திருவக்கரையில் இருந்தது தெளிவு. மேலும் இம்மரங்கள் கல்மரங்களான பிறகு இடம் மாற்றப்பட்டதற்கு எந்த சான்றுமில்லை. அதனால் இம்மரங்களோடு ஒட்டிய பாறைகளின் காலமே இம்மரங்களின் காலமென எடுத்துக்கொள்ளப்படுகிறது. அதன் மணற்கல் வகை பாறைகளோடு ஒட்டியுள்ள இக்கல்மரங்கள் குறைந்தபட்சம் சுமார் 2 கோடி ஆண்டுகள் பழமையானவை என்று கூறலாம்.[1]

நம்பிக்கை
---------

மகாவிட்ணுவால் கொல்லப்பட்ட அரக்கனின் எலும்புகளே இக்கல்மரங்கள் என்பது திருவக்கரை மக்களின் நம்பிக்கை.[1]

மூலம்
-----

* திருவக்கரையின் தொன்மை வரலாறும் கல் மரப்பூங்காவும். *பண்டைத் தடயம்*. புதுச்சேரி: மணிவாசகர் பதிப்பகம். பக். 47 - 63.

மேற்கோள்களும் குறிப்புகளும்
---------------------------

1. 1 2 3  www.thehindu.com(செப்டம்பர் 26, 2010). "A repository of spectacularly preserved trees". செய்திக் குறிப்பு. பார்க்கப்பட்டது: செப்டம்பர் 30, 2012.
2. 1 2  பேராசிரியர் சுந்தர சண்முகனார் (2002). *கெடிலக்கரை நாகரிகம்*. மணிவாசகர் பதிப்பகம். பக். 96, 97.

உசாத்துணை
---------

* வேல்முருகன் சு. *திருவக்கரை வரலாறு*. புதுச்சேரி.
**ஆலன் சில்வெஸ்டரி** (மார்ச்சு 26, 1950) என்பவர் அமெரிக்க நாட்டு திரைப்படம் மற்றும் தொலைக்காட்சி இசையமைப்பாளர் ஆவார். இவர் பாக் டு த பியூச்சர் திரைப்படத்தொடரிலும் பாரஸ்ட் கம்ப், தி போலார் எக்ஸ்பிரஸ் மற்றும் மார்வெல் திரைப் பிரபஞ்ச மீநாயகன் படங்களான கேப்டன் அமெரிக்கா: முதல் அவெஞ்சர் (2011), தி அவெஞ்சர்ஸ் (2012), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களுக்கு இசையமைப்பாளராக பணியாற்றியுள்ளார்.

இவர் இரண்டு முறை அகாதமி விருது மற்றும் கோல்டன் குளோப் விருதுகளுக்கு பரிந்துரைக்கப்பட்டார் மற்றும் மூன்று முறை சனி விருது மற்றும் இரண்டு முறை பிரைம் டைம் எம்மி விருதுகள் வென்றுள்ளார்.

மேற்கோள்கள்
-----------

1. ↑  Meredith May, "Alan Silvestri pairs music with wine", *SFGate* (June 7, 2013).
2. ↑  "Alan Silvestri". *Grammy.com* (ஆங்கிலம்). 2019-11-19. 2019-11-20 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Clint Eastwood Honored by Berklee for Contributions to Jazz - Soundtrack.Net". *Soundtrack.net*.

வெளி இணைப்புகள்
---------------

* ஐ.எம்.டி.பி இணையத்தளத்தில் ஆலன் சில்வெஸ்டரி
**தமிழில் வழங்கும் எழுத்துப் பெயர்ப்பு முறைகள்** என்பது, யாழ்ப்பாணப் பல்கலைக்கழகத்தின் முன்னாள் துணை வேந்தர், சுப்பிரமணியம் வித்தியானந்தன் நினைவுப் பேருரையின் அச்சுப்பதிப்பு ஆகும். 1993 ஆம் ஆண்டில், இந்த முதலாவது பேருரையை நிகழ்த்தியவர் இ. முருகையன். இவ்வுரையின் முழுமையான தலைப்பு **தமிழில் வழங்கும் எழுத்துப் பெயர்ப்பு முறைகள் - ஒரு பரிசீலனையும் சில யோசனைகளும்** என்பதாகும்.

நோக்கம்
-------

எழுத்துப் பெயர்ப்பு என்பது, ஒரு மொழியில் வழங்கும் சொற்களை வேறொரு மொழிக்குரிய எழுத்துகளைக் கொண்டு எழுதுதல் ஆகும். பிற மொழிச் சொற்களைத் தமிழில் எழுத்துப் பெயர்ப்புச் செய்து பயன்படுத்துவது நீண்ட காலமாகவே இருந்துவருகின்ற ஒன்றுதான் எனினும் தற்காலத்தில் கூடுதலான அளவில் இடம்பெற்று வருகிறது. இதை முற்றாகத் தவிர்க்க முடியாது என்பது ஒருபுறம் இருக்க எழுத்துப் பெயர்ப்பு தொடர்பில் பல்வேறு கருத்துக்கள் முன்வைக்கப்படுகின்றன. குறிப்பாக, இவ்வாறு ஏராளமான பிற மொழிச் சொற்களைத் தமிழுக்குக் கொண்டுவருவது தமிழ் வளர்ச்சிக்கு நல்லதா? என்ற கேள்வி எழுப்பப்படுவதுடன், தற்காலத்தில் பயன்பாட்டிலுள்ள முறைகளின் குறைபாடுகளைச் சுட்டிக்காட்டித் திருந்திய முறைகளின் தேவை பற்றியும் பேசப்படுகிறது. எழுத்துப் பெயர்ப்பைத் திறம்படச் செய்வதற்குத் தமிழில் புதிய குறியீடுகள் வேண்டும் என்பதும் சிலரது கருத்து. இத்தகைய ஒரு சூழலில், *நம்மிடையே ஏற்கெனவே வழக்கில் உள்ள எழுத்துப் பெயர்ப்பு முறைகளை வகைப்படுத்தி விவரிப்பதும், அவற்றின் நன்மை தீமைகளைப் பரிசீலிப்பதும், விமர்சனம் செய்வதும் அவசியம்* என்ற அடிப்படையில் இந்த உரை தயாரிக்கப்பட்டுள்ளது என முருகையன் குறிப்பிடுகிறார்.

துணைத் தலைப்புக்கள்
-------------------

தான் எடுத்துக்கொண்ட பொருளை ஆசிரியர் பின்வரும் துணைத் தலைப்புக்களின் கீழ் ஆராய்கிறார்:

* நடைமுறைத் தமிழில் எழுத்துப் பெயர்ப்பின் இடம்
* வினைத்திறன் என்னும் எண்ணக்கரு
* எழுத்துப் பெயர்ப்பு முறைகள்
* எழுத்துப் பெயர்ப்பின் இயல்புகள்
* பழைய முறை
* ஒலிமரபுகள்
* மாற்றங்கள்
* திரிபுகளைக் குறைத்துக் கொள்ளல்
* கைவசமுள்ள உபாயங்களைத் தகுந்த முறையிற் பயன்படுத்துதல்
* புதிய ஏற்பாடுகள் சில
* கிரந்த எழுத்துகள் பற்றி

குறிப்புகள்
-----------

1. ↑  முருகையன், இ. தமிழில் வழங்கும் எழுத்துப் பெயர்ப்பு முறைகள், அறிமுகப் பகுதி

வெளி இணைப்புக்கள்
-----------------

* நூலகம் மின்னூல் திட்டத்தில் இந்நூல் பரணிடப்பட்டது 2014-01-01 at the வந்தவழி இயந்திரம்
இந்தியா மற்றும் பாக்கிஸ்தானில் இம்மொழியைப் பேசுபவர்கள் வசிக்கும் பகுதியின் வரைபடம்
**தோக்ரி** (डोगरी or ڈوگرى) இந்தியாவின் ஜம்மு காசுமீர் மற்றும் பாக்கிஸ்தானில் 50 இலட்சம் பேரால் பேசப்படும் ஒரு மொழியாகும்​. இது ஒர் இந்திய-ஆரிய மொழி ஆகும். 2003 ஆம் ஆண்டில் இம்மொழியானது இந்தியாவின் 22 அலுவல் மொழிகளுள் ஒன்றாக அங்கீகரிக்கப்பட்டது. இம்மொழியைப் பேசுபவர்கள் *தோக்ராக்கள்* என அழைக்கப்படுகின்றனர். இம்மொழி *பகாரி* என பாக்கிஸ்தானின் பஞ்சாப் மாகாணத்தில் அழைக்கப்படுகிறது. இந்தியாவின் இமாச்சலப் பிரதேசம் மாநிலத்திலும், பஞ்சாப்பின் வடக்குப் பகுதியிலும் இம்மொழியைப் பேசுபவர்கள் வசிக்கின்றனர். இம்மொழியின் எழுத்து வடிவம் *தாக்ரி* (Takri) ஆகும். இது காஷ்மீர் பகுதியிலுள்ள *சாரதா* (Śāradā script) எழுத்து வடிவத்தை ஒத்தது.

மேற்கோள்கள்
-----------

1. ↑  
Sharma, Sita Ram (1992). *Encyclopaedia of Teaching Languages in India, v. 20*. Anmol Publications. பக். 6. .
2. ↑  
Narain, Lakshmi (1965). *An Introduction to Dogri Folk Literature and Pahari Art*. Jammu and Kashmir Academy of Art, Culture and Languages. .
3. ↑  
Billawaria, Anita K. (1978). *History and Culture of Himalayan States, v.4*. Light & Life Publishers. .
**முத்து. எத்திராசன்** என்பவர் தமிழாசிரியர், தமிழ்க் கவிஞர், எழுத்தாளர், தொல்பொருள் கல்வெட்டு ஆய்வாளர் ஆவார். இவர் சிறுவர்களுக்கான நீதிக் கதைகள் பலவும் எழுதியுள்ளார்.

பிறப்பும் கல்வியும்
-------------------

இவர் செஞ்சிக்கு அருகிலுள்ள அவியூர் எனும் சிற்றூரில் 25-9-1934 ஆம் ஆண்டு முத்துசாமி - முத்தம்மாளுக்கு மகனாகப் பிறந்தார். தமது ஊரிலேயே தொடக்கக் கல்வியைப் பயின்றார். சென்னை மாநகராட்சிப் பள்ளியிலும், சூளைப் பகுதியிலுள்ள திருவொற்றீசுவரன் உயர்நிலைப் பள்ளியிலும் பள்ளி இறுதி வகுப்பு வரை படித்தார். விழுப்புரம் அரசு பயிற்சிப் பள்ளியில் இடைநிலை ஆசிரியர் பயிற்சிப் பெற்றார். இவருக்கு ஓவியத்தின் மீது கொண்ட ஈடுபாட்டால் மூன்றாண்டுகள் ஓவியப் பயிற்சியும் பெற்றார். தமிழின் மீது உள்ள பற்றினால் தமிழ் பயின்று வித்துவான் தேர்வில் தேர்ச்சிப் பெற்றார்.

பணிகள்
------

தமிழ்க் கவிஞர் மன்றத்தில் ஈடுபாடு கொண்டு அதன் கிளை அமைப்பான திறனாய்வு மன்றத்திலும், இலக்கண, இலக்கிய வகுப்புகளின் ஆசிரியராகவும் பணியாற்றியுள்ளார். பல்வேறு அமைப்புகளிலும் தலைவராகவும், செயலராகவும் பணிபுரிந்துள்ளார். சென்னை வானொலி நிலையத்தில் பல்வேறு நிகழ்ச்சிகளில் கலந்துகொண்டு பேசியுள்ளார். தமிழக அரசின் தொல்பொருள் ஆய்வுத் துறையுடன் இணைந்து பல கல்வெட்டுகளை வெளிக் கொணர்ந்து, ஆராய்ந்து தமிழ் வளர்ச்சிக்கு மட்டுமல்லாமல் தமிழர் வரலாற்று சிறப்புகளை வெளிக் கொணர்ந்து வர பணியாற்றினார்.

எழுதிய நூல்கள்
--------------

முத்து. எத்திராசன் எழுதிய சில நூல்களின் பட்டியல்:

* தமிழின் தொன்மையும் கல்வெட்டுகளும்
* கம்பர்காட்டும் கார்காலம்
* நெருப்பு நினைவுகள்
* கம்பர் தரும் பழமொழிகள்
* சங்க இலக்கியச் சமுதாயம்
* சிந்தனையைத் தூண்டும் சிறுவர் கதைகள்
* கவிதைகள் சொல்லும் கதைகள்
* இலக்கியத்தின் வரலாறும் பண்பாடும்
* பூனையை வென்ற புலி
* காக்கையைப் பற்றிய கற்பனைக் கதைகள்
* கம்பர் காட்டும் பாலை நிலம்.
* சின்ன மீனும் பெரிய மீனும்

பெற்ற பரிசுகள்
--------------

இவர், எழுதிய *குந்தவையின் கலைக்கோயில்*  எனும் நூல்,1992 ஆம் ஆண்டு தமிழ்வளர்ச்சிக்கான சிறந்த நூலுக்கான முதல் பரிசு பெற்ற நூலாகும்.

உசாத்துணை
---------

* முகம் மாமணி, "100 சாதனையாளர்கள்" மணிவாசகர் பதிப்பகம், 1994.

மேற்கோள்கள்
-----------

1. 1 2  "முத்து எத்திராசன்".
வீதியில் மகுடி வாசிக்கும் பாம்பாட்டி ஒருவர்
**மகுடி** என்பது பாம்பாட்டிகள் பயன்படுத்தும் ஒரு மரபுவழி இசைக்கருவி இதுவாகும். இது துளைக்கருவிகள் அல்லது காற்று இசைக்கருவிகள் வகையைச் சேர்ந்தது.

வரலாறு
------

மகுடி இந்தியாவில் தோற்றம்பெற்ற ஒரு பண்பாட்டு இசைக்கருவி ஆகும். சமயச் சடங்குகளில் பொதுவாகப் பயன்படுத்தப் படுகிறது. இந்தியாவின் கிராமிய இசையிலும் பாம்பாட்டிகளாலும் பன்னெடுங்கலமாகப் பயன்படுத்தப்பட்டு வருகிறது.

கருவி அமைப்பு
-------------

சுரைக்குடுக்கையால் செய்யப்பட்ட மகுடிமகுடி.
சுரைக்குடுக்கை என்னும் உலர்ந்த சுரைக்காய் இதற்குப் பயன்படும். சுரைகுடுக்கையின் கழுத்துப் பகுதி நீக்கப்பட்டு அதில் மூங்கில் குழல்கள் பொருத்தப்படும். இசையை ஏற்படுத்தக் கூடியவாறு ஏழு துளைகள் வரை குழலில் இடப்படும். இடைவெளிகள் தேன்மெழுகு மூலம் காற்றிறுக்கமாக மூடப்படும். இரண்டு அல்லது மூன்று குழல்களைக் கொண்ட மகுடிகளும் உள்ளன. மகுடியின் வடிவமானது நடுப்பகுதி உப்பலாகவும்
வாய்ப்பகுதியும், அடிப்பகுதியும் புல்லாங்குழல் போலவும் இருக்கும். 28 சைவ ஆகமங்களில் ஒன்றான *காமிகாமகம்* நூலில் மகுடி இசையை *புஜங்க ஸ்வரம்* என்று குறிப்படபட்டுள்ளது.

ஆதாரங்கள்
---------

1. 1 2  Chhau, Mahakali pyakhan and Yakshagana. Dance and Music in South Asian Drama. Tokyo, Japan: The Japan Foundation 1983.
2. ↑  ஆட்டுவிக்கும் மகுடி! (2018). *தி இந்து பொங்கல் மலர் 2018*. சென்னை: இந்து தமிழ். பக். 96.

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**திருமூர்த்தி அணை** இந்திய ஒன்றியத்தின் தமிழ்நாடுஅரசின் ஆளுகையில் உள்ள திருப்பூர் மாவட்டத்தின் உடுமலைப்பேட்டை வட்டத்தில் அமைந்துள்ளது.. இந்திய தர நிர்ணய அமைவனதில் இவ்வணை ஆனது இடைநிலை நீர்த்தேக்கம் ஆகும்.

துவக்கம்
--------

இந்த அணையானது பரம்பிக்குளம்-ஆழியாறு பாசனத்திட்டத்தில் (பி.ஏ.பி) 1967 ஆம் ஆண்டில் பாலாறின் குறுக்கே கட்டி முடிக்கப்பட்டு மக்கள் பயன்பாட்டிற்கு வந்தது.

நீர்வரத்து
----------

பி.ஏ.பி. திட்டத்தில் பரம்பிக்குளம் அணையில் இருந்து, சர்க்கார்பதிக்கு தண்ணீர் கொண்டு வரப்பட்டு, மின் உற்பத்தி செய்த பின், காண்டூர் கால்வாய் வழியாக திருமூர்த்தி அணைக்கு தண்ணீர் கொண்டு வரப்படுகிறது.  இந்த அணைக்கு மேற்கு தொடர்ச்சி மலைதொடர்களில் உள்ள ஆனை மலை அருவி, ஆறுகள் மற்றும் ஓடைகள் மூலமாக மழை காலங்களில் நீர்வரத்து ஏற்படுகின்றது.

அணையின் நீரியல்
---------------

* நீா்பிடிப்பு உயரம் – 407.52 மீட்டர்
* அணையின் நீளம் – 2679.79 மீட்டா்
* அணையின் உயரம்-34.14 மீட்டா்
* அணையின் கொள்ளளவு – 351 மில்லியன் கனஅடி
* நீா்பிடிப்பு பரப்பு – 3.88 சதுர கிமீ
* அணையின் வழிந்தோடியின் எண்ணிக்கை –
* அணையின் வழிந்தோடியின் அமைப்பு –
* அணையின் வழிந்தோடியின் நீளம் –
* அணையின் மிகைநீா் வெள்ளோட்ட அளவு –
* அணையில் உள்ள மதகுகள் –
* மொத்தஆயக்கட்டு – 3.77 லட்சம் ஏக்கர்

பாசன பகுதிகள்
-------------

பி.ஏ.பி. பாசனதிட்டத்தின் மூலமாக கோவை மற்றும் திருப்பூர் மாவட்டங்களில் 3 லட்சத்து 77 ஆயிரத்து 152 ஏக்கர் விளைநிலங்கள் பாசனம் பெற்று வருகின்றன. மேலும் திருமூர்த்தி அணையை ஆதாரமாக கொண்டு சுற்றுப்புறகிராம மக்கள் பயன்பெறும் வகையில் பூலாங்கிணர், குடிமங்கலம், உடுமலை, மடத்துக்குளம் கணக்கம்பாளையம் உள்ளிட்ட கூட்டுக்குடிநீர் திட்டங்களும் செயல்படுத்தப்பட்டு வரப்படுகிறது.

நுன் புனல் மின் நிலையம்
-----------------------

இந்த அணையானது 1967 ஆம் ஆண்டு விவசாய நீர் பாசனத்திற்கு என்ற குறிகோளுடன் கட்டப்பட்டாலும் இவ்வணைக்கு வரும் நீர்வரத்து வீணாக்காமல் நுன் புனல் மின் நிலையம் 9.9 கோடி செலவில் 2000ஆம் ஆண்டு அமைக்கப்பட்டு மின் விநியோகம் 2002 ஆம் ஆண்டு துவக்கப்பட்டது.

நுன் புனல் மின் நிலையம் 2050 மி.மீ விட்டம் கொண்ட நீர் குழாய் மூலம் கப்பலான் சுழலிகள் 3X650 கி.வாட் மாறுதிசைமின் சுழலிகளுடன் பற்சக்கரக் கூடு (gear box) இன்றி நேரடியாக இணைக்கபட்டுள்ளது. இது ஓர் ஆண்டிற்கு பயன்படும் மின் ஆற்றலாக 3.61 ஜிகாவாட்/மணி என்பதாக உள்ளது.

சுற்றுலா தலம்
-------------

திருமூர்த்தி மலை
இது திருமூர்த்தி மலையை அடுத்து அமைந்துள்ளது. மலையடிவாரத்தில் உள்ள திருமூர்த்தி கோவில் புகழ் வாய்ந்தது. அமலிங்கேசுவரர் என்ற பெயரில் எழுந்தருளியுள்ள சிவன் கோவிலினை ஒட்டி வற்றாத ஓடை ஒன்று ஓடுகிறது. சற்றே மலையேற்றத்தில் *பஞ்சலிங்க அருவி* என அழைக்கப்படும் அருவியொன்று உள்ளது. அணையின் நீர்த்தேக்கத்தில் படகு சவாரியும் ஏற்படுத்தப்பட்டுள்ளது.

பழனி - கோவை நெடுஞ்சாலையில் உடுமலையிலிருந்து 20 கி.மீ தொலைவில் இவ்விடம் அமைந்துள்ளது. உடுமலையிலிருந்து பேருந்துகள் இயக்கப்படுகின்றன. அருகாமையில் உள்ள அமராவதி அணையும் முதலைப் பண்ணையும் சுற்றுலாப் பயணத்தை நிறைவு செய்கின்றன.

மேலும் பார்க்க
--------------

* ஆழியாறு அணை
* அமராவதி அணை

வெளியிணைப்புகள்
---------------

* 

1. ↑
2. ↑
3. ↑
4. ↑
5. ↑
6. ↑
**வனிதா ரங்கராஜு-ரமணன்** (Vanitha Rangaraju-Ramanan) ஓர் இந்திய அசைவூட்ட கலைஞர். *ஷ்ரெக்* என்ற ஆங்கிலத் திரைப்படத்திற்காக 2002ஆம் ஆண்டுக்கான சிறந்த அசைவூட்ட திரைப்படத்திற்கான அகாதெமி விருது பெற்ற குழுவில் ஒளி நுட்ப இயக்குனராக பங்காற்றியவர்.

துவக்க வாழ்க்கை மற்றும் பணிவாழ்வு
---------------------------------

வனிதா தமிழ்நாடு மாநிலத்தின் திருச்சியில் 1970ஆம் ஆண்டு பிறந்தவர். அங்கு பள்ளிப்படிப்பிற்குப் பிறகு தேசிய தொழில்நுட்பக் கழகம் திருச்சியில் வடிவமைப்பு துறையில் இளங்கலை பட்டம் பெற்றார்.1996ஆம் ஆண்டு ஐக்கிய அமெரிக்காவிலுள்ள டெக்சாஸ் பல்கலைக்கழகத்தின் ஆஸ்டின் வளாகத்தில் பட்டமேற்படிப்பு மேற்கொண்டார்.அவ்வாறு படிக்கையில் ஓய்வுநேர பணியாக 1998ஆம் ஆண்டு இன்டஸ்ட்ரியல் லைட் & மாஜிக் என்ற நிறுவனத்தில் பயிற்சியாளராக பணி புரிந்தார்.பின்னர் படிப்பை தொடராது அந்நிறுவனத்திலேயே சேர்ந்து அசைவூட்டப் படங்களில் பணியாற்றத் துவங்கினார்.

ஆஸ்கார்
-------

இந்தியனின் ஆஸ்கார் கனவை நனவாக்கியுள்ள தமிழக மங்கை ரங்கராஜு ரமணன். இவரது பள்ளி நாட்கள் திருச்சி ஹோலி கிராஸ் பள்ளியிலும், புனித வளனார் மெட்ரிக் பள்ளியிலும் நகர்ந்தன. திருச்சி மண்டலப் பொறியியற் கல்லூரியில் பி.ஆர்க் பட்டப்படிப்பை முடித்தார். டாய் ஸ்டோரியைப் (Toy Story) பற்றிய கருத்துப்படம் ஒன்றை தொலைக்காட்சியில் பார்த்த போது அனிமேசன் என்பது ஓவியக்கலைஞர்களை மட்டும் சார்ந்ததல்ல. பல்வேறுதுறையினரின் பங்களிப்பும் அவசியம் என்பதைப் புரிந்து கொண்டார். இதன்பின் அனிமேசன் துறையில் சாதிக்கவேண்டும் என்ற உத்வேகம் இவருக்கு எழுந்துள்ளது. 1996ல் ஆஸ்டின் நகரிலுள்ள டெக்சாஸ் பல்கலைக்கழகத்தில் அனிமேசன் மாஸ்டர்ஸ் புரோக்ராம் படிப்பை முடித்த பின் ஐஎல்எம் நிறுவனத்தில் இன்டர்ன்ஷிப் பெற்றதைத் தன்வாழ்வின் திருப்புமுனையாகக் கருதும் இவர், பசிபிக் டேட்டா இமேஜஸ் (Pacific Data Images) நிறுவனத்தில் வேலை கிடைத்தது குறித்தும் பெருமை கொள்கிறார்.

பிடிஐ ட்ரீம்ஒர்க்ஸ் நிறுவனத்தின் படைப்பான ஷ்ரெக்1 திரைப்படத்திற்காக 2002 ஆம் ஆண்டின் சிறந்த லைட் டெக்னிக்கல் டைரக்டருக்கான ஆஸ்கார் விருதையும் வென்று கனவு மங்கையாக வலம் வந்து கொண்டிருக்கின்றார். தற்போது வெளியிடப் படவிருக்கும் ஷ்ரெக்2 திரைப்படத்திலும் அதே பொறுப்பில் பணியாற்றி வருகிறார். இவர் தனது பிடிஐ குழுவினருடன் இணைந்து தயாரித்துள்ள ஸ்ப்ரவுட் (Sprout) ஐரோப்பிய அனிமேசன் திரைவிருதை வென்றுள்ளது. சுயமாகக் குறும்படங்களைத் தயாரிப்பதில் மிகுந்த ஆர்வத்துடன் உள்ளார்.

தனது வெற்றிக்குக் காரணமாக இவர் குறிப்பிடும் மூன்று விசயங்கள் பெற்றோரின் ஆதரவு, கடின உழைப்பு, கொஞ்சம் அதிர்ஷ்டம். இவர் இன்னும் அமெரிக்க குடியுரிமை பெறவில்லை என்பதுதான் ப்ளாஷ்.

வெளியிணைப்புகள்
---------------

* "And the Oscar goes to ..." தி ஹிந்து நாளிதழ். 2004-03-07. 2004-05-01 அன்று மூலம் பரணிடப்பட்டது. 2010-08-03 அன்று பார்க்கப்பட்டது. Italic or bold markup not allowed in: `|publisher=` (உதவி)
* ஐன்ஸ் அனிமேசன்
[*தொடர்பிழந்த இணைப்பு*]
**மகேசு சந்திர மேத்தா** (*Mahesh Chandra Mehta*) இந்தியாவைச் சேர்ந்த பொது நலன் விரும்பும் ஒரு வழக்கறிஞராவார். 1946 ஆம் ஆண்டு அக்டோபர் மாதம் 12 ஆம் தேதியன்று இவர் பிறந்தார். 

தொழில் ரீதியாக ஒரு வழக்கறிஞராகவும் ஒரு சுற்றுச்சூழல் ஆர்வலராகவும் மகேசு சந்திர மேத்தா நன்கு அறியப்படுகிறார். இந்தியாவின் சுற்றுச்சூழலைப் பாதுகாப்பதற்கான போராட்டங்களை மேத்தா தனது முடிவற்ற பணியாக மாற்றிக்கொண்டார். சுற்றுச்சூழல் பாதுகாப்பிற்காக சட்டப்பூர்வமான செயல்பாடுகளை முன்னெடுத்தார். மேலும் ஒரு தனிமனிதனாலும் மாற்றத்தை ஏற்படுத்த முடியும் என்பதற்கான ஒரு சான்றாகவும் மேத்தா திகழ்ந்தார். 

1984 ஆம் ஆண்டு முதல் உச்சநீதிமன்றத்தில் வழக்கு தொடுத்து தனிமனிதராக இந்தியாவில் ஈயமில்லாத பெட்ரோலை அறிமுகப்படுத்துதல், கங்கையை கறைபடுத்தும் தொழில்துறை மாசுபாட்டைக் குறைத்தல், தாச்மகால் அரிக்கப்படுவதை தடுத்தல் உட்பட பல முக்கிய தீர்ப்புகளை இவர் வென்றுள்ளார்.

சுற்றுச்சூழலை மாசுபடுத்தும் தொழிற்சாலைகளுக்கு எதிராக இந்திய நீதிமன்றங்களில் தொடர்ந்து போராடியதற்காக இவருக்கு 1996 ஆம் ஆண்டு கோல்ட்மேன் சுற்றுச்சூழல் பரிசு வழங்கப்பட்டது. 1997 ஆம் ஆண்டு ஆசியாவில் பொது சேவைக்காக ரமோன் மக்சேசே விருதைப் பெற்றார். 2016 ஆம் ஆண்டு இந்திய அரசு நாட்டின் நான்காவது உயரிய விருதான பத்மசிறீ விருதை வழங்கி சிறப்பித்தது.

விலங்குகளுக்காக மனிதர்கள் என்ற விலங்குகள் நல அமைப்பின் அறங்காவலராகவும் மேத்தா இருந்தார்.

மேற்கோள்கள்
-----------

1. ↑  Goldman Environmental Prize: M.C. Mehta பரணிடப்பட்டது 4 திசம்பர் 2007 at the வந்தவழி இயந்திரம் (Retrieved on 28 November 2007)
2. ↑  "Padma Awards 2016". Press Information Bureau, Government of India. 2016. February 2, 2016 அன்று பார்க்கப்பட்டது.
3. ↑  "PEOPLE FOR ANIMALS". *www.peopleforanimalsindia.org* (ஆங்கிலம்). 2018-07-10 அன்று மூலம் பரணிடப்பட்டது. 2018-04-28 அன்று பார்க்கப்பட்டது.
**தமிழீழ தேசிய விடுதலை முன்னணி** (National Liberation Front of Tamil Eelam, NLFT) என்பது ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். 1983 செப்டம்பரில் இவ்வியக்கம் ஆரம்பிக்கப்பட்டது.

வரலாறு
------

1970களின் நடுப்பகுதியில் தேசிய இனப்பிரச்சனை கூர்மையடைந்ததை தொடர்ந்து இடதுசாரி இயக்கங்களிலிருந்த பலரும் தேசிய இனப்பிரச்சனை பற்றி சிந்திக்கத் தலைப்பட்டனர். இக்கட்டத்தில் இலங்கை கம்யூனிஸ்ட் கட்சி (மா-லெ-) இல் இருந்த தோழர்களிடையேயும் தேசிய இனப்பிரச்சனையின் பால் கவனம் திரும்பியது. தமிழ் மக்களுக்குத் தனியான ஓர் அமைப்பு உருவாகுவதும், அதன் வழிகாட்டலில் தமிழ் மக்களின் உரிமைக்கான போராட்டம் முன்னெடுக்கப்படுவதும் காலத்தின் தவிர்க்கமுடியாத தேவையென்னும் கருத்து மறைந்த தோழர் கார்த்திகேசனால் 1975 இறுதியில் முன்வைக்கப்பட்டது. 1975 செப்டம்பரில் இலங்கை கம்யூனிஸ்ட் கட்சி (மா-லெ)யிலிருந்து தோழர்கள் யாழ்ப்பாணத்தில் கூடி தேசிய இனப்பிரச்சனை பற்றி ஆராய்ந்தனர். தமிழ் மக்கள் மீதான ஒடுக்கு முறைக்கெதிராக போராட வேண்டுமெனவும் பிரிவினையை எதிர்ப்பதெனவும் தீர்மானிக்கப்பட்டது. தனிநாட்டுக் கோரிக்கை அந்நிய நாடுகள் தலையிட வாய்ப்பளிக்கும் எனவே இக்கோரிக்கை பிற்போக்கானது என்னும் கருத்து பிரிவினையை எதிர்ப்பதற்கு காரணமாக முன்வைக்கப்பட்டது. இவ்விதம் கூடி முடிவுகள் எடுக்கப்பட்டாலும் குறிப்பிடத்தக்க செயற்பாடுகள் எதுவும் இருக்கவில்லை. ஒரு சில கருத்தரங்குகள் மட்டும் நடத்தப்பட்டன. 1977 தேர்தலுக்கு அண்மித்த காலத்தில் *தமிழ்மக்கள் ஜனநாயக முன்னணி* எனும் பெயரில் சில நடவடிக்கைகளை மேற்கொண்டனர். ஆங்காங்கே சில கருத்தரங்குகள் நடத்தப்பட்டன. சில சுவரொட்டிகள் ஒட்டப்பட்டன. 1977ம் ஆண்டு ஆவணி இனக்கலவரத்தின் பின் தோழர் கார்த்திகேசன் மறைந்ததுடன் தமிழ்மக்கள் ஜனநாயக முன்னணியின் செயற்பாடுகள் இடைநிறுத்தப்பட்டன. 

1979 முதற் பகுதியில், தமிழ்மக்கள் ஜனநாய முன்னணி அமைப்பைக் கூட்டி வேலைகளை முன்னெடுக்க வேண்டுமென ஒரு குழு உருவாக்கப்பட்டது. 1979 இல் வடபகுதியில் அவசரகால சட்டம் பிரகடனப்படுத்தப்பட்டு இளைஞர்கள் பலர் படுகொலை செய்யப்பட்டதைத் தொடர்ந்து தமிழ்மக்கள் ஜனநாயக முன்னணியை அமைப்பதற்கான அமைப்புக் குழு செயலிழந்தது. இந்நிலையில் 1979 புரட்டாதியில் சில தோழர்கள் கல்முனையில் ஒன்று கூடி சில தீர்மானங்களை எடுத்தனர். தேசிய ஒடுக்குமுறைக்கு எதிராகப் போராடும் தனித்துவமும் சுதந்திரமும் கொண்ட ஒர் அமைப்பாக தமிழ் மக்கள் ஜனநாயக முன்னணி என்னும் பெயரில் தொடர்ந்து செயல்படவேண்டுமென தீர்மானிக்கப்பட்டது. முன்பே தமிழ் மக்கள் ஜனநாயக முன்னணியெனும் பெயர் பாவிக்கப்பட்டாலும் 1979 புரட்டாதியில் தான் தமிழ் மக்கள் ஜனநாயக முன்னணி அமைப்பாக பிரகடனப்படுத்தப்பட்டது.